Diari Oficial de la Generalitat Valenciana


Sumari del DOGV 5368, del 17-10-2006 (2006/11408)

Concurs. Selecció de l'agent urbanitzador del programa d'actuació integrada en sòl urbà Vores Urbanes de Montesa.
-----------------------------------------------------------------------------------------------------------------

### Dades del document

Número de DOGV
:   5368

Data del DOGV
:   17-10-2006

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2006/11716


Data del document
:   14-09-2006

Organisme emissor
:   Ajuntament de Montesa

Tipus de document
:   Concurs

Descriptors 

:   * Montesa
    * indústria de la construcció
    * urbanització
    * licitació
    * contracte d'obres

Concurs. Selecció de l'agent urbanitzador del programa d'actuació integrada en sòl urbà Vores Urbanes de Montesa. [2006/S11179]  
1. Entitat adjudicadora  
a. Organisme: Ajuntament de Montesa, Plaça de la Vila, nº 1, 46564 Montesa (València) Telèfon 086025876 Telefax 96 229 92 88; montesa\_odw@dui.gp  
b. Dependències que tramita l'expedient: Secretaria Ajuntament.  
2. Objecte del contracte  
a. Denominació: concurs per a la selecció d'agent urbanitzador del programa d'actuació integrada en Sòl Urbà Vores Urbanes del Pla General de Montesa.  
b. Lloc on es realitzarà: àmbit de la unitat d'execució Vores Urbanes del Pla General de Montesa.   
c. Duració del contracte i termini d'execució :  
i. En el termini d'un mes a partir de la notificació de l'acord d'aprovació i adjudicació del programa a l'adjudicatari, es procedirà a la formalització en document administratiu del contracte per al desplegament i execució del programa d'actuació integrada.  
ii. Amb anterioritat a la formalització del contracte, l'urbanitzador haurà d'acreditar davant de l'administració la constitució de la garantia definitiva, en la forma i quantia que s'establixen en les bases generals.  
iii. En el termini de tres mesos des de la firma del contracte es presentarà el projecte de reparcel·lació corresponent a la totalitat de l'actuació integrada.  
iv. Les obres d'urbanització s'iniciaran en el termini de sis mesos des que siga ferm l'acord d'aprovació definitiva de la reparcel·lació.  
v. Les obres d'urbanització s'executaran en el termini màxim de tres anys des del seu inici.  
vi. Les obres d'edificació es podran executar simultàniament a les d'urbanització.  
3. Bases generals i particulars de programació  
a. Les bases generals de programació són les publicades com annex II, Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística (DOGV núm. 5.264 bis, 23.05.2006)  
b. Les bases particulars reguladores de la gestió indirecta del programa d'actuació integrada en Sòl Urbà Vores Urbanes del Pla General de Montesa es van publicar en el Butlletí Oficial de la Província de València el 30 d'agost de 2006, BOP núm. 206 .  
4. Lloc i idioma de presentació de les proposicions  
a. Lloc: Ajuntament de Montesa, plaça de la Vila, núm. 1, 46849 Montesa (València) Telèfon 05 721 81 04 Telefax 96 229 92 88. Les proposicions, redactades de conformitat amb el que establixen les bases particulars, hauran de ser entregats en el Registre General d'Entrada de l'Ajuntament, en hores d'oficina, durant el termini de 3 mesos, a partir de la data d'enviament de l'anunci de concurs al Diari Oficial de la Unió Europea, és a dir des del 12 de setembre de 2006  
b. Idioma de presentació d'ofertes: espanyol o valencià  
5. Documentació acreditativa de la solvència tècnica, econòmica i financera  
a. La solvència econòmica i financera de l'urbanitzador s'acreditarà per mitjà d'algun dels mitjans relacionats en l'article 122 de la LUV 16/2005, amb les prescripcions especials en ell contingudes.  
b. Respecte de la solvència tècnica i professional, igualment, s'acreditarà per un o alguns dels mitjans i requisits regulats en l'article 123 de la LUV 16/2005.  
6. Documentació a presentar per cada concursant  
a. Els licitadors presentaran tres sobres, firmats per estos o persona que els represente, en els quals s'indicaran, a més de la raó social i denominació de l'entitat concursant, el títol del concurs, i contindran, de conformitat amb el que establix la base 8 de les bases particulars:  
i. Document o sobre un, amb la documentació exigida per a prendre part en el concurs que acredite la personalitat jurídica, la capacitat, solvència tècnica i econòmica de l'aspirant, en els termes dels articles 122 i 123 de la LUV, que es presentarà en plica segellada i contindrà justificació documental dels extrems referits en l'article 133.1, lletres a), b), c), d) i e), de la LUV.  
ii. Document o sobre dos, sobre que incorporarà la proposició juridicoeconòmica i es presentarà en plica tancada, ajustada al model que s'inclou en les presents bases.   
iii. Document o sobre tres: l'alternativa tècnica presentada a la vista i, addicionalment, en suport informàtic.  
7. Admissibilitat de variants. No s'admetran variants.   
8. Procediments  
a. Tipus de tramitació, procediment i forma d'adjudicació: tramitació ordinària, procediment obert i adjudicació per mitjà de concurs.  
b. Criteris objectius d'adjudicació del programa d'actuació integrada.  
1r Alternativa tècnica:  
(Valoració total alternativa tècnica: 50 punts.)  
1. La qualitat tècnica de les resolucions proposades per a la urbanització. 25 punts.  
2. Termini d'execució del programa d'actuació integrada. 15 punts  
3. Mitjans per al control de la qualitat de cada una de les prestacions que constituïxen l'objecte del programa. 5 punts  
4. Compromís d'edificació simultània a la urbanització dels solars resultants de l'actuació per damunt d'un mínim legalment exigible 5 punts  
5. Compromisos addicionals assumits voluntàriament i a càrrec seu per l'urbanitzador.  
Valoració màxima: 1 punt.  
2n Proposició juridicoeconòmica:  
(Valoració total proposició juridicoeconòmica: 50 punts.)  
1. Coeficient de canvi a efectes de pagament en terrenys .Valoració: es concediran 15 punts a l'oferta que presente menor coeficient de canvi i 0 punts a l'oferta que presente major coeficient de canvi, ponderant la resta d'ofertes d'acord amb este criteri.  
2. Import de les càrregues d'urbanització, expressat en euros per metre quadrat d'edificabilitat .Valoració: es concediran 15 punts.  
3. Que les condicions tècniques i jurídiques mínimes que s'imposen en les presents bases particulars vinguen garantides, com a mínim, per un nombre de propietaris que representen més del 50 per 100 de l'àmbit de l'actuació integrada, ponderant-se per trams l'increment de tal percentatge. Valoració: es concediran 10 punts a l'oferta que presente major agrupació de propietaris i 0 punts a l'oferta que presente menor agrupació de propietaris, ponderant la resta d'ofertes d'acord amb este criteri.  
4. Menor proporció de solars o aprofitaments que hagen de ser posats a disposició de l'urbanitzador. Valoració màxima 5 punts.  
5. Compromisos financers per a l'execució de les obligacions complementàries assumides voluntàriament i a costa seu per l'urbanitzador. Valoració màxima: 5 punts.  
c. Obtenció de còpies de les bases particulars. Poden obtindre's fins a l'11 de desembre de 2006, fins a les 14.00 hores.   
d. Termini de presentació d'ofertes: el 12 de desembre 2006 en el Registre General d'Entrada de l'Ajuntament de Montesa fins a les 14.00 h.   
e. Informació addicional: l'anunci de concurs s'ha remés al Diari Oficial de la Unió Europea el 12 de setembre de 2006.  
9. Garanties  
La garantia provisional que haurà de depositar-se equival al 2% del pressupost estimat de les càrregues d'urbanització, és a dir, 15.620 €.   
Montesa, 14 de setembre de 2006.. L'alcalde: José Albalat Grimaltos.